Desember | 2014 | Net nog 'n paar gedagtes
Wense vir 2015
Posted on Desember 31, 2014 by Maree Clarkson
‘n oop hart . spierwit papier . kreatiwiteit . ‘n briesie of dit nou koel of warm is . ‘n vriendin wat sê, ‘bel as jy my nodig het’ . wit linne . naweke . die vreugde van musiek . ‘n ruskansie . die son op ons rug . ‘n stoel vir die tuin . vlerke om mee te vlieg . tyd saam met geliefdes
‘n Vreugdevolle en mooi Nuwe Jaar vir jou!
Posted in afrikaanse blog	Tagged nuwe jaar,wense vir 2015
Die ánderkant van ‘n dag
Posted on Desember 29, 2014 by Maree Clarkson
5nm. Somer son en ek sê dankie.
Selfs nou, hier op die ánderkant van ‘n dag.
Posted in tuin	Tagged dankie,die anderkant van 'n dag,plot somer,son
‘n Geseënde feesseisoen vanaf Gauteng! 2014
Posted on Desember 24, 2014 by Maree Clarkson
Waar jy jou ookal mag bevind hierdie kersseisoen, ek wens almal ‘n Geseënde feesseisoen toe saam met julle geliefdes en mag die nuwe jaar net mooi dinge vir jou inhou!
Posted in afrikaanse blog
Vandag is só ‘n dag
Posted on Desember 22, 2014 by Maree Clarkson
Dis Maandag. ‘n Nuwe dag.
Op ‘n dag wanneer die wind perfek is
moet die seil net oopmaak
en die wêreld is vol prag.
Vandag is só ‘n dag.
Ek wens jou ‘n wonderlike week toe!
Posted in gedagtes,inspirasie	Tagged vandag is so 'n dag
Begin ‘n Dankbaarheids-Joernaal
Posted on Desember 15, 2014 by Maree Clarkson
Joernaal-aantekeninge is maar net die daaglikse skrywe van jou gedagtes en idees op papier. Dit kan ‘n grootse ondervinding wees. Hierdie proses kan jou ondersteun in die soektog na byvoorbeeld waaroor jy angstig voel, of waarvoor jy ‘n passie het en waaroor jy droom
Koop vir jouself ‘n pragtige notaboek en gebruik ‘n pen waarvan jy hou om mee te skryf. Ek gebruik ‘n ”Moleskine” notaboek (wat by enige goeie boekwinkel beskikbaar is in verskeie formate). Vind 20 stil minute of so in jou dag en ek stel voor jy maak dit ‘n roetine – ek doen myne net voor bedtyd of vroeg in die oggend – maar enige tyd wat jou sal pas is gaaf.
‘n Paar van my gunsteling vulpenne :
Parker Sonnet Deep Black Laquer Gold Trim Medium Nib
Parker Sonnet Stainless Steel GoldTrim Medium Point
Waterman Himisphere Starlight
Antiek Waterman-pen met grys en goud Laquer body, dik nib
Skryf asof jy met jouself praat – skryf oor al jou gevoelens, wat jou pla of waaroor jy opgewonde voel, die dag wat voorlê of belangrike gebeure van die verlede en wat jy graag wil onthou. Ek sit alles in soos datums, plekke, die tyd, ens. Dit hoef nie meesterstukke te wees nie – hierdie is JOU joernaal en vir jou oë alleenlik. Ek plak ook sommer goeters of teken prentjies.
Ondersoek het duidelik bewys dat, om ‘n Joernaal te gebruik, stres verminder en die immuunstelsel versterk, sowel as die volgende voordele:
– dit laat jou beter voel oor die lewe
– dit maak jou meer optimisties oor die toekoms
– dit spoor jou aan om andere te help met hulle probleme
– dit verbeter jou gesondheid
– dit gee rigting en helderheid
Daar is baie dinge waaroor jy ‘n joernaal kan hou – my gunsteling is my DANKBAARHEIDS-JOERNAAL. Elke oggend, sodra ek gebad, aangetrek en tande geborsel het, skryf ek my ‘gratitudes’ neer. Aan die begin gaan dit maar stadig, maar net deur met een klein dingetjie, soos “ek is dankbaar vir die sonskyn” te begin, begin jou lys van dankbaarhede te groei en binnekort het jy sommer 10 op een slag.
In dieselfde boekie, aan die agterkant, doen ek my AFFIRMASIES vir die dag, soos byvoorbeeld “Ek is gesond en gelukkig. Daar is geen siekte wat ek nie kan oorwin nie” of “Ek spreek van vreugde vir die lewe! Ek laat myself toe om elke oomblik van elke dag totaal te geniet!” My gunsteling een is “Dankie vir die dag wat voorlê…”
My Daaglikse Joernaal vir alles en nog wat – hierin doen ek ook sketse saam met my inskrywings….
Hier is ‘n paar idees vir ‘n Joernaal – ek is seker jy kan nog met vele meer vorendag kom :
– ‘n Natuur-joernaal
– Belangrike gebeurtenisse- en datums-joernaal
– Droom-joernaal (al die dinge wat jy nog die graagste wil vermag)
– Welbekende aanhalings- en inspirasie-joernaal
– ‘n Joernaal met jou eie gesegdes, inspirasies en sketse (wie weet, eendag kan jy dit dalk verwerk in ‘n eBoek!)
– ‘n Joernaal oor jou kinders – kort liefdesbriefies aan hulle
– Joernaal oor jou alledaagse gedagtes – dinge wat jou pla, oorwinnings
Ek het ‘n paar joernale op my rekenaar ook, maar daar is niks soos om met die hand te skryf nie!
‘n Paar van my Moleskine notaboekies :
Daar is so baie dinge in hierdie lewe om voor dankbaar te wees dat ‘n mens honderde joernale kan volmaak en nog steeds nie alles genoem het nie. Leef met ‘n dankbare hart –
leef met ŉ fokus op wat jy het eerder as dit wat jy nie het nie. Dan waardeer ŉ mens klein dingetjies in die lewe. Dan is jy ŉ tevrede mens wat oorloop van dankbaarheid. Daardie dankbaarheid in jou hart spoel oor na ander mense en verryk alles en almal om jou.
Ek wens jou ‘n rooi-tekkie dag!
Posted on Desember 13, 2014 by Maree Clarkson
Ek het ‘n regte probleem om tekkies te vind waarvan ek hou met die gevolg dat, wanneer ek wel iets vind, ek sommer ses pare koop in al die kleure! Die probleem is gewoonlik dat óf die sole is te dik wat jou laat voel jy loop op “wedges”, óf die tone krul op, óf hulle het liggies wat flits as jy loop óf hulle kom te hoog, tot amper by die enkel, óf hulle is in die helderste kleure van pers en lemmetjiegroen! Ek hou van plein, eenvoudige tekkies, verkieslik wit en nie met “stars and stripes” langs die kante nie.
Die paar wat ek hier bo geskets het is een van my gunsteling pare – eenvoudig, seildoek met veters. Ek het hulle in wit, rooi, donkerblou en swart. En ja, hulle is so skoon soos in die skets, ek haat vuil tekkies!
• Skarlaken – ‘n rooi wat na rooi-oranje neig, en geen blou bevat nie.
• Vermiljoen – ‘n vurige rooi wat na effe meer na rooi-oranje neig as skarlaken, en wat van sinnaber, die kunsmatige rooi kwiksulfide was as pigment gebruik word, voorberei word.
• Karmosyn – ‘n rooi wat geen geel bevat nie, en na rooi-violet neig.
• Venesiaanse Rooi (ook bekend as Indiese Rooi en Indiaanse Rooi) – ‘n bruinerige rooi wat van ystersulfied voorberei word.
• Brandweerwarooi – ‘n helderrooi wat gereeld op noodvoertuie gebruik word.
Rooi is darem maar mooi! Dis ‘n kleur vol passie, wat liefde aandui en en wanneer jy rooi dra, sprankel jy sommer!
(foto vanaf ‘Beeld’)
(Meeste foto’s vanaf WikiCommons)
Posted in gedagtes,inspirasie	Tagged ek wens jou 'n rooi tekkie dag
11,697 ste persoon wat hier inloer! Baie dankie en welkom! Hoop jy loer weer in.